b'\n_START_ARTICLE_\nRegeringen F\xc3\xa4lldin II\n_START_PARAGRAPH_\nRegeringen F\xc3\xa4lldin II var Sveriges regering fra den 12. oktober 1979 og til den 22. maj 1981. Det var en koalitionsregering, der bestod af Centerpartiet, Moderaterne og Folkpartiet. Regeringen afl\xc3\xb8ste Regeringen Ullsten, og den blev efterfulgt af Regeringen F\xc3\xa4lldin III.\n_START_SECTION_\nRegeringens politik\n_START_PARAGRAPH_\n\xc3\x85ret 1980 var pr\xc3\xa6get af folkeafstemningen den 23. marts 1980 om de svenske atomkraftv\xc3\xa6rker. Her gik Moderaterne ind for linje 1 (12 reaktorer med gradvis afvikling), og Folkpartiet st\xc3\xb8ttede linje 2 (12 reaktorer med gradvis afvikling, energibesparelser og med offentlig ejerskab til el-produktionen), mens Centerpartiet st\xc3\xb8ttede linje 3 (6 reaktorer, der skal afvikles senest i 1990, samt forbud mod svensk brydning af uran og med spredning af atomv\xc3\xa5ben).\n_START_SECTION_\nRegeringens afgang\n_START_PARAGRAPH_\nI begyndelsen af maj 1981 udl\xc3\xb8ste uenighed om marginalskatterne en regeringskrise, og Moderaterne forlod Regeringen F\xc3\xa4lldin II. Efter en uklar afstemning i rigsdagen blev Regeringen F\xc3\xa4lldin III dannet.'